Óraterv

A pedagógus hallgató neve: Pintérné Budai Brigitta /EKKE Jászberény Tanító 2.évf./1.félév/

Műveltségi terület: Magyar nyelv

Tantárgy: Magyar nyelv és irodalom- Olvasás óra

Osztály: 3. osztály

Témakör:Magyar népmese

Az óra témája: A róka és a farkas a lakodalomban című mese feldolgozása

Az óra cél- és feladatrendszere:

Nevelési:- A szereplők jó és rossz tulajdonságainak értékelése. A pozitív erkölcsi szokások megerőssítése, a negatívak elmarasztalása, visszaszorítása.

 - Az olvasás megszerettetése

Oktatási:- Helyes olvasási gyakorlat elsajátítása, értő olvasás kialakítása.

 - Az olvasottak visszaidézésével memóriafejlesztés

 - Lényegkiemelés elsajátítása.

 -Fogalomtárbővítéssel új ismeretek raktározása.

Képzési:- Helyesejtés kialakítása, beszédhallás, beszédmozgás fejlesztése.

 - Szóbeli kifejezőképesség fejlesztése, véleményalkotás ösztönzése, szókincsbővítés.

 - Kreatív együttműködő munkaforma elsajátítása.

Az óra didaktikai feladatai:

 - Bevezetés a témába.

 - Ráhangolás.

 -Új ismeret feldolgozása, ismeretbővítés.

 -Ismeretek alkalmazása, rendszerezés.

 -Ellenőrzés, értékelés.

Tantárgyi kapcsolat: Természetismeret, magyar nyelvtan

Felhasznált források: Szövegről-szövegre munkatankönyv 3. osztály, online források, saját digitális anyag.

Dátum: 2024.10.24.

|  |  |  |  |
| --- | --- | --- | --- |
| Időkeret | Az óra menete | Nevelési, oktatási stratégia | Megjegyzések |
| Módszerek | Tanulói munkaforma | Eszközök |
| 2perc | Üdvözlés, óra eleji esetleges jelentés, hiányzók összegzése.-Óra eleji ráhangolódás, találós kérdések segítségével.*-Sziasztok gyerekek, a mai órát találós kérdéssel fogjuk kezdeni, találjátok ki, hogy mire gondolok?**„Egész nap lustán, a lyukában kucorog,**ha kicsalni próbálod, csúnyán vicsorog.**Tudd, hogy ez az állat nagyon ravasz,* *kedvenc zsákmánya a hízott kakas!”**-Ez a róka!**-Rendben, eltaláltátok, most egy másikat is találjatok ki!**-Erdőn oson, völgybe vág,* *füle szőrös, foga bárd.**Áldozata számos,**ő az erdei mészáros.**Úgy is hívjuk ő az ordas,* *nem lehet más, mint a …..**-Farkas!**-Helyes a megfejtés, ügyesek vagytok!* | Munkáltatás, megbeszélés , előzetes ismeretek előhívása, | Frontális munka, egyéni. | Füzet, munkafüzet. |  |
| 2perc | Előzetes ismeretek felidézése:-*Ki mit tud a rókáról? Milyen külső és belső tulajdonságai vannak?**-Ravasz,**-Vörös a bundája.**-Az erdőben él.**- Akkora mint egy nagyobb macska.**-Jó a szimata.**-Vadon élő állat.**-Ragadozó. stb…* -*Rendben, most soroljuk fel, hogy a farkasról mit tudunk!**-Szürke a bundája.**-Nagyobb, mint a róka.**-Húsevő.**-Erdőben él.**Falkában él. stb…**-Rendben, nagyon ügyesek voltatok, nagyon sokat tudtok ezekről az állatokról!**-Hol hallottatok róluk, honnan ismeritek őket ilyen jól?**-Állatkertből.**-Mesékből.**-Mesékből? Ma is róluk fogunk olvasni, egy nagyon izgalmas történetet.* | Munkáltatás, megbeszélés, előzetes ismeretek feltérképezése, felidézése | Frontális, egyéni. | - |  |
| 3perc | Légzőgyakorlat, mondóka segítségével:*-Mindenki álljon fel a széke mellé, karok a test mellett, vegyünk egy mély lélegzetet, közben emeljük a karokat magastartásba, majd fújjuk ki, közben a karokat hajtsuk vissza a törzsünk mellé! Ismételjük meg 3-szor.**-Felírtam egy mondókát a táblára, kérlek benneteket, hogy olvassuk el először együtt!**„Éhes volt a róka,**bement a tyúkólba,**megadta az árát,* *eltörték a lábát.”**-Nagyon jó, most próbáljuk meg úgy, hogy veszünk egy mély levegőt és úgy mondjuk el, hogy csak a végén veszünk levegőt újra!(Persze akinek kell, az vegyen nyugodtan közben is!)**-Jó nagy levegőt veszel, mehet!**-Éhes volt a róka, bement a tyúkólba, megadta az árát, eltörték a lábát.**-Nagyon jó volt, most próbáljuk ki, hogy el tudjuk-e mondani kétszer is egymás után egy levegővétellel?**-Éhes volt a róka, bement a tyúkólba, megadta az árát, eltörték a lábát. Éhes volt a róka, bement a tyúkólba, megadta az árát, eltörték a lábát.**-Nagyon ügyesek vagytok! Van olyan, aki esetleg tudná 3-szor is elmondani?**-Éhes volt a róka, bement a tyúkólba, megadta az árát, eltörték a lábát. Éhes volt a róka, bement a tyúkólba, megadta az árát, eltörték a lábát. Éhes volt a róka, bement a tyúkólba, megadta az árát, eltörték a lábát.**-Szuper!**-Figyelj, most nehezítek, csak a magánhangzókat hangoztatva mondjuk el, egyszer!**-é e o a ó a,e e a ú ó a,e a a a á á, e ö é a á á.**-Nagyon jó!**-Következő feladat: A kezeid magad előtt, ökölbe szorítva, mondjuk a magánhangzókat és a hosszú magánhangzóknál kinyitjuk a mutatóujjunkat! Figyelj!(Nézheted a táblán a szöveget.) Lassan! Mehet!**-é e o a ó a, e e a ú ó a, e a a a á á, e ö é a á á.**-Ügyes, most ugyanez szöveggel utolsó feladatként!**-Éhes volt a róka, bement a tyúkólba, megadta az árát, eltörték a lábát.**Szuper jók vagytok! Nehéz volt?**-Nem!**-Rendben, ügyesek voltatok, üljetek le a helyetekre!* | Munkáltatás, szemléltetés, játék | Frontális, egyéni | Saját test | A mondóka táblaképe:**Éhes volt a róka,****Bement a tyúkólba,****Megadta az árát, eltörték a lábát**.Hosszú és rövid magánhangzók elkülönítése, érzékeltetése mozgással kísérve. |
| 10perc | *-Most pedig hallgassátok meg a mesét, felolvasom nektek, nagyon figyeljetek, mert játszani fogunk egy kicsit a történettel.**“Egyszer a lakodalomban...**...s megnyitja a kamraajtót”**-Mit gondoltok, mi történt ezután?**-Bementek és látták a sok ételt, italt, amit a lakodalomra felhalmoztak a gazdák.**-A kamra üres volt.**-Ott volt a gazdasszony.**-Rendben, lássuk, mi történik a folytatásban?**“Látja, hogy mennyi....**....azt mondja a farkas:”**-Szerintetek, mit mondhatott a rókának?**-Köszönöm, hogy meghívtál.**-Kezdek félni, most már menjünk!**-Valami zajt hallok, mennünk kellene!**-Rendben, lássuk!**“-No, most már ....**....farkas összeölelkezve dalol.”**-Mit gondoltok, mi történt ezután? Miért?**-Elájult, mert annyira megijedt.**-Seprűvel elkergette őket a kamrából.**-Elfutott ijedtében segítséget kérni.**-Nagyon jó megoldások, nézzük, mit mond a mese!**“Szalad be a vendégekhez...**...amíg élnek, megemlegetik.”**-Vége!**-Tetszett a mese, gyerekek?**-Igen!**-Igen, én ismertem a mesét!**-Én is ismertem, csak másképpen!**-Igen, a népmesék, népköltések sokféleképpen jelenhetnek meg, a fő történeti szál általában ugyanaz, de tájegységenként néha változik a mese, esetleg más lesz a mese vége is.**-Ti milyen más befejezést tudnátok még elképzelni?**-Elmenekülnek az állatok!**-Én úgy ismerem, hogy a róka beugrik a rókalyukba, ahol nem éri el a farkas.**-Ügyesek vagytok.* | Előadás, munkáltatás, megbeszélés | Frontális, egyéni | Szövegről szövegre tankönyv 55. oldal | Szakaszos szövegfeldolgozás jóslás technikával. |
| 1perc | *Volt-e a szövegben olyan szó, amely ismeretlen volt számotokra?**-A tornác**-A falusi házak bejárata előtti fedett folyosós rész.**-Pozdorja**-Apró, szálas fahulladék* | Tanári magyarázat | Frontális, egyéni | - | Esetleges más ismeretlen kifejezést is természetesen magyarázat követ. |
| 12perc | *-Rendben, most csoportokat fogunk alkotni.**Minden 1.-3. padban ülő forduljon hátra, a mögötte ülőkhöz. Most!**-Jó, most figyelj, elmondom a feladatot!**-Kap minden csoport egy ilyen rókás mappát, amiben, ha kinyitjátok, van egy lap, illetve egy boríték. A lapon lévő feladatokat értelemszerűen oldjátok meg, a borítékban lévő kirakót is rakjátok ki! Erre a feladatra 10 percetek van!* | Kooperatív, munkáltató, játék | Csoportmunka | 1. Melléklet: Feladatapok.

Differenciálás, A és B feladatlap(melyben a B feladatlap feladatai egyszerűbben, gyorsabban megoldható, kötetlenebb válaszadási lehetőségekkel ellátva.1. Melléklet:Kirakó elemeinek száma csökkentve).
 | Csoportmunka során megfigyelhető, kinek jut eszébe felosztani a feladatokat és melyik csoport, aki közösen old meg minden feladatot. |
| 10perc | *-Rendben, lejárt az idő, láttam, mindenki ügyesen kivette a részét a feladatmegoldásból!**Ellenőrizzük le! Olvassátok fel a feladatot csoportonként, minden feladatot más olvasson!**(Egyéni válaszadás a helyes illetve helytelen megoldásokkal)* | Tanulói előadás, ellenőrzés | Frontális egyéni |  |  |
| 1perc | *-Nagyon jó, érdekes megfejtéseket kaptunk, ügyesen dolgoztatok, megdicsérlek benneteket, tudom, végig koncentrálni kellett, de nagyon jól ment a mai óra.**-A tankönyv 54.oldalán a mesét újra elolvasni, majd az 1. és az 56.oldalon a 6.,7.,8. feladatot megoldani! Nem lesz nehéz, nagyjából átvettük itt az órán!* | Értékelés, házi feladat |  |  |  |
| 4perc | *-Mivel nagyon ügyesen dolgoztatok, maradt idő egy kis játékra!* | Játék | Frontális, egyéni, de lehet csoportos megbeszélés is. | Digitális játék | Melléklet 2.(*Ez a rész opcionálisan elhagyható, következő órára felidézésképpen átvihető, extra maradék idő esetén bővíthető, és idő függvényében bármikor abbahagyható. Alkalmas csoportos illetve egyéni munkaformához igazítva.)* |